เรื่องร้องเรียน: ปัญหามอเตอร์ไซค์บนทางเท้าบริเวณซอยเพชรเกษม 53 ไม่เคยได้รับการแก้ไขหลังจากที่แจ้งมาแล้วมากกว่า 10 รอบเจ้าหน้าที่มีพฤติกรรมทุจริต ไม่กล้าดำเนินการผู้กระทำความผิด แต่ยังคงมีการแอบเก็บส่วยเก็บสินบนอยู่เป็นประจำ traffy ฟองดูเป็นแพลตฟอร์มที่ให้เจ้าหน้าที่ถ่ายรูปเพื่อรีบปิดเคส การติดเคสไม่ได้หมายความว่าทำงานเสร็จเพียงแต่เจ้าหน้าที่ปิดเพื่อเอาผลงานเท่านั้น หากมีการเปิดเคสล้ำเจ้าหน้าที่ก็จะไม่ทำการดำเนินการซ้ำแต่จะปิดเคสซ้ำไปดื้อๆ
การดำเนินการของเจ้าหน้าที่: สำนักงานเขตบางแค ขอเรียนว่า ตามมาตรา 44 แห่งพระราชบัญญัติรักษาความสะอาดและความเป็นระเบียบเรียบร้อยของบ้านเมือง พ.ศ.2535 กำหนดให้พนักงานท้องถิ่น และพนักงานเจ้าหน้าที่มีอำนาจหน้าที่ โฆษณาให้ประชาชนได้ทราบถึงหน้าที่ที่จะต้องปฏิบัติตามพระราชบัญญัตินี้ ตลอดจนสอดส่องและกวดขันไม่ให้มีการฝ่าฝืนพระราชบัญญัตินี้โดยเคร่งครัด และตักเตือนผู้กระทำความผิด หรือสั่งให้ผู้กระทำความผิดแก้ไข หรือขจัดความสกปรก หรือความไม่เป็นระเบียบหรือความไม่เรียบร้อยให้หมดไป และหากผู้กระทำความผิดยังคงละเลย เพิกเฉยไม่ดำเนินการตามคำตักเตือนหรือคำสั่งของเจ้าหน้าที่ดังกล่าว เจ้าหน้าที่ผู้มีอำนาจต้องดำเนินการจับกุมผู้กระทำความผิด จึงเห็นได้ว่ามาตราดังกล่าวได้กำหนดวิธีการในการดำเนินการเพื่อแก้ไขปัญหาไว้หลายมาตรการ ซึ่งโดยหลักแล้วเจ้าหน้าที่ก็จะใช้วิธีการที่รุนแรงน้อยก่อนที่จะใช้วิธีที่รุนแรงมากอันสอดคล้องกับหลักความจำเป็น ประกอบกับเมื่อสำนักงานเขตบางแคได้รับการแจ้งเบาะแส สำนักงานเขตบางแคโดยฝ่ายเทศกิจได้จัดเจ้าหน้าที่เข้าตรวจสอบพื้นที่ดังกล่าวทุกครั้ง ซึ่งหากตรวจสอบแล้วพบผู้กระทำผิด สำนักงานเขตบางแคก็จะดำเนินการตามอำนาจหน้าที่เพื่อจับกุมและเปรียบเทียบคดี แต่หากเป็นกรณีไม่พบตัวผู้กระทำผิดแต่พบยานพาหนะ เครื่องมือหรือสิ่งของที่ใช้ในการกระทำผิดจะดำเนินการขจัดหรือแก้ไขไม่ให้สิ่งนั้นปรากฏอยู่ในที่สาธารณะ หรือสถานสาธารณะอีกต่อไป เช่น นำรถจักรยานยนต์ที่จอดบนทางเท้าไปเก็บที่สำนักงานเขต และดำเนินการสืบหาตัวผู้กระทำผิดจากพยานหลักฐานต่าง ๆ เช่น ภาพถ่ายทะเบียนรถโดยประสานกรมขนส่งทางบก สถานีตำรวจนครบาลพื้นที่ ตรวจสอบเลขทะเบียนรถเพื่อขอทราบเจ้าของ/ผู้ครอบครองรถ เมื่อทราบผู้กระทำผิดแล้วจึงมีหนังสือแจ้งให้ผู้กระทำผิดมาพบและชำระค่าปรับ จากการปฏิบัติหน้าที่ดังกล่าวข้างต้นย่อมแสดงให้เห็นว่าสำนักงานเขตบางแค มิได้เพิกเฉยต่อเหตุเดือดร้อนดังกล่าว และได้ดำเนินการตามอำนาจหน้าที่ที่กฎหมายกำหนดแล้ว อีกทั้งในเรื่องนี้หากดูจากรูปภาพที่ผู้ร้องกล่าวอ้างจะเห็นได้ว่าเป็นรูปภาพเดียวกับเรื่องเลขที่ 2023-4462NT ซึ่งได้มีการดำเนินการแก้ไขเรียบร้อยแล้ว
ความเห็นของผู้แจ้ง: แอบปิดเคสเองโดยตามTimeline ไม่ได้มีการอัพเดตการแก้ปัญหา และไม่ได้มีการประเมิณ
พื้นที่: แขวงบางแคเหนือ เขตบางแค กรุงเทพมหานคร